cyanic-selkie/wikianc huggingface dataset:
Decca Records
Oppkjøp
Det amerikanske RCA brøt med EMI for å slutte seg til Decca i 1958, som gjorde at Decca fikk lov til å selge Elvis Presleys sanger i Storbritannia på RCAs merke.
Nei til The Beatles
Det britiske Decca hadde flere mislykkede muligheter. I 1960 ville de ikke gi ut «Tell Laura I Love Her» av Ray Peterson etter at den var spilt inn og presset, og ødela til og med mange tusen eksemplarer av singelen. En versjon av sangen, spilt av Ricky Valance ble utgitt av EMI og ble nummer en på britiske lister i tre uker. En mer kjent tabbe var i 1962 da sjefen for Decca, Dick Rowe, sa nei til muligheten for å spille inn en ung gruppe fra Liverpool som kalte seg The Beatles. Dette ble senere kjent som tiårets største tabbe.
Ironisk nok ble avslaget til The Beatles den indirekte grunnen til at et av de største bandene fra 1960-årene, The Rolling Stones, signerte for Decca. Dick Rowe var dommer på en talentkonkurranse med George Harrison, og Harrison nevnte for han at han burde ta en nærmere kikk på «The Stones», som Harrison hadde sett på konsert noen uker før. Rowe så på gruppen og signerte dem fort etterpå. En av de første sangene som The Rolling Stones fikk en hit med var en sang de hadde mottatt av The Beatles.
Andre artister som har gitt ut plater på det britiske Decca eller noen av dens mindre lisenserte plateselskaper inkluderer Pat Boone, The Everly Brothers, Bobby Darin, Ricky Nelson, Duane Eddy, The Drifters, Eddie Cochran, Del Shannon, Roy Orbison, The Crystals, The Ronettes, Ike & Tina Turner, The Bachelors, Anthony Newley, The Zombies, Billy Fury, Bobby Vee, Brenda Lee, Tom Jones, Glass Harp, The Who, Camel og Genesis.
Nedtur
1970-årene ble katastrofalt for Decca. The Rolling Stones gikk fra selskapet i 1970 og andre artister fulgte etter. Deccas avtaler med flere plateselskaper begynte å falle sammen, RCA gikk fra Decca for å starte opp sitt eget kontor i Storbritannia i 1971. The Moody Blues var den eneste internasjonale storheten som forble hos selskapet. Likevel grunnla Decca det første av Storbritannias progressive plateselskap, Deram Records, i 1966, og da pønkrocken tok av i 1977 ble Decca sett på som et klassisk plateselskap som bare hadde sporadiske suksesser.
PolyGram sikret seg restene av det britiske Decca bare dager etter at Edward Lewis døde, januar 1980. I dag blir selskapet styrt av Universal Music og Decca er et ledende merke for både klassisk musikk og «Broadway-musikk».
Bellemeade gasskraftverk
Bellemeade kraftverk er et varmekraftverk i Richmond County, i delstaten Virginia i det østlige USA. Anlegget har en installert produksjonskapasitet på 330 MW fordelt på 3 turbiner på 110 MW hver. Operatør er energiselskapet Virginia Electric & Power Co.
Det stod ferdig utbygd i 1997. Brenselkilden er naturgass og fyringsolje.
Micropterix mansuetella
Micropterix mansuetella er en sommerfugl som tilhører den primitive familien kjevemøll (Micropterigidae). Den er funnet spredt over hele landet i Norge.
Utseende
En ganske liten (vingespenn 7 – 9 mm), metallfarget møll. Forvingen er gulaktig bronsefarget med to utydelige, purpurfargede tverrbånd. Bakvingen er bronsefarget med purpuraktig glans.
Levevis
Denne arten finnes i fuktige områder som sumper og myrer. Særlig hunnene kan finnes på blomster av starr (Carex spp.), der de spiser pollen. De voksne sommerfuglene flyr om dagen i mai – juli. Larven er ukjent.
Utbredelse
Den er utbredt i det meste av Europa bortsett fra Den iberiske halvøya. I Norge er den nokså vanlig på Østlandet, men forekommer også i Nordland og Troms, og er funnet spredt i andre landsdeler.
Emanuel (bok)
Emanuel er ei bok av Sören Olsson og Anders Jacobsson, utgitt i 2000. Den er oversatt til norsk av Stein Erik Lunde.
Handling
Boka sentrerer rundt Emanuel, en 16 år gammel gutt som bor i byen Immeberg i Sverige. Han har søkt om plass på en fotoskole i New York og mens han venter på svar begynner han på videregående skole i hjembyen. Her treffer han Tage, og de to blir venner. Emanuel pleier å chatte på Internett under pseudonymet «sugentype19», og han stiller spørsmål om kjærlighet og ber om råd i vanskelige situasjoner. Etter hvert treffer han Helene, hans store kjærlighet, men forholdet blir ikke bare enkelt og snart begynner ting virkelig å vikle seg til for ham.
Franz Friedrich av Sachsen-Coburg-Saalfeld
Frans Fredrik Anton, hertug av Sachsen-Coburg-Saalfeld (født 15. juli 1750, død 9. desember 1806) var hertug av Sachsen-Coburg Saalfeld. Han var eldste sønn av Ernst Friedrich av Sachsen-Coburg-Saalfeld og Sophia Antonia av Braunschweig-Wolfenbüttel. Han fikk en omfattende privatundervisning og etterfulgte sin far i hertugdømmet Sachsen-Coburg-Saalfeld ved dennes død i 1800.
Frans Fredrik var en stor kunstkjenner og ble blant hertugene i Sachsen-Coburg ansett som den største samleren av bøker og illustrasjoner. Han utrustet biblioteket i residensen sin med en omfattende boksamling og la grunnlaget for en samling med rundt 300 000 kopperstikk i 1775 som fortsatt kan sees på Veste Coburg. I 1805 kjøpte han slottet Rosenau som sommersted for sin familie.
Første ekteskap
Den 6. mars 1776 i Hildburghausen giftet Frans Fredrik seg med Sophie av Sachsen-Hildburghausen. Hun døde 28. oktober 1776, bare syv måneder etter bryllupet. Dette ekteskapet forble barnløst.
Andre ekteskap og barn
Den 13. juni 1777 i Ebersdorf giftet Frans Fredrik seg med Auguste Reuss av Ebersdorf und Lobenstein, født 19. januar 1757 i Ebersdorf, død 6. november 1831, datter av greve Henrik XXIV Reuss-Ebersdorf (1724–1779) og Karoline Ernestine av Erbach-Schönberg (1727–1796).
De fikk ni barn:
DS «Tico»
DS «Tico» var et lasteskip bygget ved Stavanger Støberi & Dok som byggenummer 81. Hun ble levert til rederiet Brødrene Lothe i november 1920. I 1921 ble hun omdøpt «Norma». Skipet ble hugget i Ystad, Sverige i 1960
Kate Moss
Kate Moss (født 16. januar 1974) er en engelsk supermodell best kjent som «Face of Calvin Klein». Hun ble oppdaget som 14-åring, i 1988, av Sarah Doukas, grunnlegger av Storm Model Agency. Etter å ha figurert i diverse tenåringsblader ble hun introdusert for den internasjonale modellbransjen av Harper's Bazaar. På 2000-tallet har hun vært mye i mediebildet på grunn av sitt rusmisbruk, og sin tidligere kjæreste Pete Doherty, som er tidligere frontfigur i bandet The Libertines og gitarist og sanger i bandet Babyshambles. Hun giftet seg i 2011 med The Kills-gitaristen Jamie Hince.
Kamtsjatkatid
Fra 28. mars 2010 ble Kamtsjatkatidssonen innlemmet i Magadantidssonen, og Kamtsjatkatid var dermed ikke lenger i bruk. 26. oktober 2014 endret Russland igjen hele sitt tidssonesystem. Sonen for Magadantid ble i hovedsak delt i to soner: en ny tidssone, Srednekolymsktid, og Kamtsjatkatid lengst øst (ikke helt identisk med Kamtsjatkatid før 28. mars 2010).
Kamtsjatka sommertid (PETST) tilsvarer UTC+13, fremdeles 9 timer foran Moskva (MSD+9).
Grunnet bruken av dekrettid i Russland ligger tiden én time foran standardtiden for den aktuelle tidssonen.
Årets författare-Tidningen Boken:s pris
Årets författare-Tidningen Boken:s pris er en svensk litteraturpris som ble innstiftet i i forbindelse med at Tidningen Boken feiret 10-årsjubileum.
Årets bok om svensk historie
Årets bok om svensk historie (Svensk navn: Årets bok om svensk historia) er en litteraturpris som årlig deles ut av Nättidningen Svensk Historia. Prismottakeren pekes ut ved en avstemning blant avisens lesere.
Ismaïl Omar Guelleh
Ismaïl Omar Guelleh (født 27. november 1947 i Dire Dawa, Etiopia) er fra 8. mai 1999 president i Djibouti. Han etterfulgte sin onkel, Hassan Gouled Aptidon som var president frem til 1999.
Biografi
På slutten av 1960-tallet flyttet Guelleh til Djibouti fra Etiopia før han fullførte den videregående skolen. Han ble senere med politiet og ble utnevnt til junior underoffiser. Etter at Djibouti ble et selvstendig land, ble Guelleh leder for det hemmelige politiet og sjef for regjeringen i regjeringen til onkelen hans, president Hassan Gouled Aptidon.
Han fikk opplæring fra Somali National Security Service og deretter fra den franske Secret Service før han ble valgt som sin onkels etterfølger til president-embedet i 1999.
Ved presidentvalget 8. april 2005 ble Guelleh gjenvalgt for en ny 6-års-periode. Han var da den eneste kandidaten og fikk 100% av stemmene. Han ble også gjenvalgt 8. april 2011, men opposisjonen boikottet da valget slik at Guelleh bare hadde en lite kjent motkandidat (Mohamed Warsama Ragueh). Guelleh fikk 80,6% av stemmene.
Guelleh blir ofte bare omtalt ved sine initialer IOG.
Pune (distrikt)
Pune er et distrikt i den indiske delstaten Maharashtra. Distriktets hovedstad er Pune.
Demografi
Ved folketellingen i 2011 var det 9,426,959 innbyggere i distriktet, mot 7,232,555 i 2001. Den urbane befolkningen utgjør 60,89 % av befolkningen.
Barn i alderen 0 til 6 år utgjorde 11,32 % i 2011 mot 13,40 % i 2001. Antallet jenter i den alderen per tusen gutter er 873 i 2011 mot 902 i 2001.
Knippe (matematikk)
Et knippe er en funktor som tilordner en hver åpen mengde i et topologisk rom en annen matematisk struktur, f.eks. mengder, grupper eller ringer. Denne tilordningen er kontravariant funktoriell med hensyn på inklusjon av åpne mengder i det opprinnelige topologiske rommet. Et element av det tilordnede objektet kalles en seksjon, og en viktig egenskap for et knippe er at disse seksjonene kan "limes sammen". Et viktig eksempel er funktoren som til enhver åpen mengde i en mangfoldighet tilordner ringen av alle glatte, reelle funksjoner definert over den gitte åpne mengden. En seksjon er i dette tilfellet det samme som en glatt funksjon. Disse kan limes sammen, i den forstand at glatte funksjoner over to åpne mengder U og V som tar de samme verdiene på U∩V definerer en unik glatt funksjon på U∪V. De opprinnelige funksjonene får man igjen ved å restrihere til henholdsvis U og V.
Definisjon
La X være et topologisk rom og C en kategori. Et preknippe er en kontravariant funktor F fra kategorien av åpne mengder i X (under inklusjon) til C. Med andre ord:
Et knippe er et preknippe som i tillegg tilfredsstiller de følgende aksiomene
Grind
Grind er en port på et gjerde der det er en vei eller sti gjennom gjerdet. En grind er gjerne gitterformet. Den kan være i tre og stål, enhengslet, flerhengslet eller uhengslet. Grinder er vanlig der en har innhegninger og stengsler, for eksempel på lekeplasser eller for dyr på beite. Også ordet le brukes når det er en dyreport som skal hindre at dyr passerer et gjerde.
Ordet «grind» brukes også om karmer og rammer, for eksempel lekegrind for småbarn og takgrind for fastspenning av bagasje utenpå biler.
Yteved
Yteved, splint eller gjeit er den delen av trestamme som ligger mellom kambium og kjerneveden. Ytevedens celler er levende og står for treets transport av vann og næringsstoffer opp til bladene. Yteveden er vanligvis lysere og mindre motstandsdyktig mot råte og insektangrep enn kjerneveden. Så lenge treet vokser angripes allikevel kjerneveden lettere enn yteveden.
«Draug» (1908)
Historie
«Draug» ble bestilt sammen med «Troll» og «Garm», alle identiske. Jagerne ble bygget både fordi en trengte nye fartøyer, men også fordi fartøyet «Valkyrjen» viste seg for tregt for oppgaven det var bygget for: nemlig å holde fremmede torpedofartøyer borte fra kysten, altså en torpedobåtjager, og samtidig opptre som en torpedobåt selv. «Valkyrjen» hadde en toppfart på 23 knop – «Draug»-klassen fikk en toppfart på 26,5 knop, og ble, ifølge kildene, mer manøvrerbare enn det «Valkyrjen» var.
Under første verdenskrig var «Draug» utkommandert som nøytralitetsvakt. Draug, under kommando av kaptein Thore Horve, var på nøytralitetsvakt med base i Haugesund 9. april 1940. Ved utbruddet av krigen ble «Draug» med i kampene ved kysten. «Draug» stoppet det tyske lasteskipet «Main» som skulle støtte den tyske landgangen i Bergen, utenfor Haugesund den 9. april 1940. Skipssjefen på «Draug», kaptein Horve, besluttet å føre begge fartøyene til England. «Main» ble under overfarten senket av egen besetning, og mannskapet herfra, på totalt 67 mann, ble tatt ombord i «Draug». I England ble Draug bygget om, blant annet ble skytset oppgradert til mer tidsriktige standarder, og en av skorsteinene ble fjernet. «Draug» tjenestegjorde videre som eskortefartøy for konvoier på østkysten av England, og ble først utrangert i november 1943. Kaptein Horve ble tildelt Krigskorset med sverd i 1942.
Rolv Thesen
Rolv Thesen (født 14. juli 1896 i Hamnøy, Lofoten, død 1966) var en norsk litteraturkritiker og statsstipendiat fra Moskenes.
Han tok artium i Oslo 1916, arbeidet ved Kvæfjord Middelskole ved Harstad i tre år, og studerte deretter filologi i Oslo, samtidig med at han fra 1920 var styrer for en ettårig middelskole for landsungdom i Oslo. Da han ble ferdig med hovedfag i historie, arbeidet han 1926-31 som lektor på Eidsvoll landsgymnas.
Thesen virket som kritiker og spaltist i Arbeiderbladet i en årrekke fra 1928 til 1966. Thesen var medlem av Forfatterforeningens litterære råd fra 1937 til 1963, var litterær konsulent for Aschehoug forlag, og i 1946 var han med på å stifte Norsk Litteraturkritikerlag.
Thesen skrev bøker både om samtidige som Tore Ørjasæter og Johan Falkberget, og om forrige generasjons forfattere, mest omfattende om Arne Garborg. Hans hovedverk var det ufullførte Diktaren og bygda, som utkom med tre av fem bind. Her ville Thesen sette skildringer av bygdeliv inn i en sosialpsykologisk sammenheng. Thesens bok om Olav Duuns forfatterskap, Mennesket og maktene, ble først utgitt i 1942, mens Norge var okkupert, og den kan leses som en drøfting av hvordan man kan møte ondskap og brutalitet.
Han ga også ut tre diktsamlinger under pseudonymet Harald Hamre, der han blant annet skildrer minner knyttet til oppveksten i Lofoten.
Bibliografi
Diktsamlinger Om han
Brescia
Brescia er en by i regionen Lombardia i det nordlige Italia med en befolkning på 193 599 (2013). Den er hovedstaden i provinsen Brescia (900 000 innbyggere, en av Italias største), og er Lombardias største by, etter Milano.
Byen het Brixia i antikken, og har eksistert før Romerrikets tid. Meget er bevart i byen fra romertiden og middelalderen. Brescia ligger midt i det tredje største italienske industriområdet, og har også en velutviklet finansnæring og turistnæring, takket være nærheten til turistmål som Gardasjøen, Iseosjøen og Alpene.
Miyavi
Miyavi (雅-miyavi-, født 14. september 1981 i Osaka, Japan) er en japansk artist og tidligere gitarist i bandet Dué le Quartz.
Under Dué le Quartz-tiden var Miyavi også modell for blant annet Gothic & Lolita Bible. Etter at han gikk over til å bli soloartist i 2002, skiftet han navn fra Miyabi til Miyavi, og ga ut sitt første album, 'Gagaku'.
Den 25. mai 2007, under JRock Revolution, ble det annonsert at Miyavi er det fjerde medlemmet av bandet S.K.I.N., sammen med Gackt (Malice Mizer), Sugizo (Luna Sea) og Yoshiki (X Japan). Miyavi har nå forkortet navnet sitt til Myv.
Osloregionens Europakontor
Osloregionens Europakontor (ORE) er en medlemsorganisasjon som skal gi fylkeskommuner, kommuner og kunnskapsinstitusjoner på Østlandsområdet økte muligheter til å delta i europeisk samarbeid. Kontorets tverrfaglige service- og kompetansesenter ble offisielt åpnet i Brussel 4. september 2004.
Europakontorets 22 medlemmer er kommunene Oslo, Bærum, Drammen, Lillestrøm, Lillehammer og Nordre Follo samt kommunene i Hamarregionen og Kongsbergregionen; Universitetet i Sørøst-Norge og Oslomet – storbyuniversitetet samt fylkeskommunene Viken, Innlandet og Vestfold og Telemark. Europakontoret formidler europeiske kontakter, tilbyr kompetansebygging, prosjektveiledning og målrettet EU/EØS-informasjon.
Osloregionens Europakontor er et av seks norske regionkontorer i Brussel. De andre fem kontorene skal ivareta interessene til regionene Nord-Norge, Midt-Norge, Vest-Norge, Sør-Norge og Stavangerregionen.
Osloregionens Europakontor har også kontor i Galleriet i Oslo.
Hochschule für Musik Köln
Hochschule für Musik Köln er Europas største musikkhøyskole, med 1 510 studenter (2005). Den har hovedsete i Köln, med avdelinger i Aachen og Wuppertal.
Høyskolen ble grunnlagt i 1850 under navnet Conservatorium der Musik in Coeln. I 1925 ble den anerkjent som statlig høyskole for musikk. I 1972 fusjonerte den med de inntil da selvstendige konservatoriene i Aachen og Wuppertal, og fikk navnet Staatliche Hochschule für Musik Rheinland. Denne høyskolen skiftet navn til Hochschule für Musik Köln i 1987.
Skinsnes
Skinsnes er et strøk i tettstedet Mandal øst for Mandal sentrum i Lindesnes kommune. Det har 535 innbyggere pr 2009 ifølge SSB.
Commonwealth Atlantic gasskraftverk
Commonwealth Atlantic gasskraftverk er et varmekraftverk i Chesapeake County, i delstaten Virginia i det østlige USA. Anlegget har en installert produksjonskapasitet på 390 MW fordelt på 3 turbiner på 130 MW hver. Operatør er energiselskapet Virginia Electric & Power Co.
Heidrun Kringen
Heidrun Oline Kringen (født Solberg, 16. mars 1941 i Frol, Levanger) er en norsk billedvevkunstner, kjent som daglig leder av Vevloftet i Hegra.
Hun begynte å veve for salg allerede som tenåring, og utdannet seg innen kunst og håndverk. Etter at hun i 1963 giftet seg og flyttet til Stjørdal, tok hun etter hvert opp virksomheten Vevloftet i en nedlagt skole. I samme bygning drev hun også skolemuseum og laksemuseum. Kringens arbeider har blant annet vært brukt som gave til Dronning Sonja og Paven.
For sin innsats for vevkunst, vevtradisjoner og kulturliv ellers mottok hun i 1995 Nord-Trøndelag fylkes kulturpris.
Hun spilte i 1997 rollen som vevkunstneren Hannah Ryggen i dokumentarfilmen Mennesket i veven.
Oshakati
Oshakati er en by i den nordlige delen av Namibia. Den hadde ved folketellingen i 2011 et innbyggertall på 36,541. Byen er hovedstad i regionen Oshana. Byen ble grunnlagt i 1966.
Darbytown kraftverk
Bellemeade kraftverk er et varmekraftverk i Henrico County, i delstaten Virginia i det østlige USA. Anlegget har en installert produksjonskapasitet på 387 MW fordelt på 4 turbiner på 92 MW hver. Operatør er energiselskapet Virginia Electric & Power Co.
Det stod ferdig utbygd i 1990. Brenselkilden er naturgass og fyringsolje.
Serge Brammertz
Serge Brammertz (født 17. februar 1962 i Eupen i Belgia) er en belgisk baron og jurist. Han er fra 2016 sjefsanklager ved Den internasjonale restmekanismen for straffetribunaler. Fra 2008 var han sjefsanklager ved Det internasjonale krigsforbrytertribunalet for det tidligere Jugoslavia.
Robert Burns
Robert Burns (født 25. januar 1759 i Alloway, død 21. juli 1796 i Dumfries) var en skotsk lyriker. Han skrev diktene sine på skotsk-engelsk. Han ble født i Alloway, Ayrshire i en fattig familie. Han betraktes som Skottlands nasjonaldikter. Robert Burns hentet det meste av inspirasjon til diktene sine fra Skottlands landskaper, folkeliv og sanger. Som et kulturikon både i Skottland og for skotter over hele verden er feiringen av hans liv og verk nærmest blitt en nasjonal arismatisk kult siden 1800-tallet, og hans innflytelse på skotsk litteratur har lenge vært meget sterk.
Han er den best kjente av de diktere som skrev på skotsk, selv om mange av hans verker er på engelsk med en lett skotsk dialekt forståelig for andre enn skotter. Han skrev også på normalt engelsk, og i disse verker er hans politiske eller borgerlige kommentarer ofte mest direkte.
Serge Brammertz
Brammertz ble i 2003 utnevnt til stedfortredende anklager ved Den internasjonale straffedomstolen i Haag. Der hadde han ansvar for straffeforfølgelse av menneskerettighetsbrudd i Uganda, Darfur og Den demokratiske republikken Kongo.
Robert Burns
Han var pioner innenfor romantikken og inspirerte etter sin død grunnleggerne av både liberalisme og sosialisme. Burns laget originale komposisjoner, men innsamlet også folkesanger fra hele Skortland og reviderte eller tilpasser dem. Dét er tilfellet med hans sang Auld Lang Syne. Den synges ofte ved Hogmanay (årets siste dag). Scots Wha Hae var lenge landets uoffisielle nasjonalsang. Blant Burns' verdenskjente sanger og dikt er A Red, Red Rose; A Man's A Man for A' That; To a Louse; To a Mouse; The Battle of Sherramuir; Tam o' Shanter og Ae Fond Kiss.
Serge Brammertz
Den 1. januar 2008 etterfulgte han Carla del Ponte som sjefsanklager ved Det internasjonale krigsforbrytertribunalet for det tidligere Jugoslavia. Han prosederte saken mot Radovan Karadžić, den tidligere presidenten for Republika Srpska som ble arrestert sommeren 2008.
Brammertz ble i 2014 adlet med tittelen baron. Tittelen er ikke arvelig.
Robert Burns
Burns første diktsamling var «Poems, Chiefly in the Scottish Dialect» som ble utgitt i 1786. Diktene hans varierer fra det lyse og humoristiske, over til det mørke og følsomme.
Råna
Råna er et grensefjell mellom Sykkylven og Ørsta kommune i Møre og Romsdal. Det regnes som en del av Sunnmørsalpene. Fjellet har en høyde på 1 586 meter over havet og er det høyeste i Sykkylven kommune. Navnet Råna kommer av at fjellets form ligner på et råseil, sett fra Storfjorden i nord.
Ved bestigning av Råna starter turen ofte fra Urke, nærmere bestemt fra Haukåssetra (bomvei). Råna kan også bestiges fra Indre Trandal, ruten er merket av Den Norske Turistforening. Turen er regnet som krevende og egner seg best for erfarne fjellfolk.
Mosvik Sparebank
Mosvik Sparebank er en tidligere sparebank i Nord-Trøndelag. Banken ble etablert i 1862 under navnet Ytterøens sparebank og betjente dengang hele Ytterøy kommune (det vil si Ytterøy, Mosvik og Verran) fra lokaler i Mosvik.
Banken skiftet i 1926 navn til Mosvik Sparebank i forbindelse med at det ble etablert en egen Ytterøy Sparebank. Mosvik Sparebank slo seg i 1988 sammen med Snåsa sparebank og til, som i dag er en del av SpareBank 1 SMN.
Flere av ordførerne i Ytterøy og Mosvik hadde tillitsverv i banken, som styremedlem, revisor eller kasserer. Blant dem er Johannes Tørrissen Worum, Benedict Jenssen, Martin Følstad, Ole H. Sæteraas, Elias Lorentsen, Arne Karlsen, Tomas Tangstad, Trygve Aaring og Jarle Aune.
Perugia
Perugia er hovedstad i regionen Umbria i Italia og har om lag 158 000 innbyggere.
Perugia ble opprinnelig grunnlagt av etruskerne på en markant høyde (493 moh.), det antikke navnet var Perusia. Den hørte til de tolv mektigste etruskiske byene og til De tolv byers forbund.
Maleren Perugino er født nær denne byen.
Kammerfosselva
Kammerfosselva er en elv i Kragerø kommune i Telemark. Den er en del av Kragerøvassdragets utløpselv fra Toke ned til Åtangen ved Kilsfjorden, ikke langt fra Kragerø by.
Egentlig utgjør Kammerfosselva kun den nederste delen av utløpselva, fra Vadfoss og ned til havet. Denne strekningen er 3,8 kilometer lang. Men ofte brukes betegnelsen på strekningen fra Tveitereid og ned, som er 7,3 kilometer lang. Den brukes også på hele den 17,5 kilometer lange elva fra Toke og ned til Kilsfjorden.
Paoli-massakren
Paoli–massakren var en trefning mellom britiske og amerikanske styrker under den amerikanske uavhengighetskrigen.
Bakgrunn
Etter slaget ved Brandywine 11. september 1777 var brigadegeneral Anthony Wayne tvunget til å trekke seg tilbake med sine styrker til Chester i Delaware County.
Slaget
Generalmajor Charles Grey gjennomførte et dyktig utført nattangrep den 20. september hvor britene overrasket de sovende amerikanske styrkene i Malvern. De gjennomførte et bajonett–angrep, drepte 53 og såret over 100 soldater.
Etterspill
En offisiell undersøkelse fant ikke Wayne skyldig i tjenesteforsømmelse, men Wayne hadde begått en taktisk feil. Wayne ble rasende og krevde full rettssak. 1. november erklærte en komité på 13 offiserer at Wayne hadde handlet plettfritt.
Hendelsen ble beryktet med rykter om at britene hadde stukket eller satt fyr på amerikanere som forsøkte å overgi seg. De sårede og omkomne ble gjort til martyrer. De britiske styrkene begynte å frykte hevnen til «Mad Anthony» Waynes styrker.
De tolv staters forbund
De tolv staters forbund var en sammenslutning av etruskiske bystater. Dette forbundet omfratte de følgende bystater:
Etter Vejis ødeleggelse tilkom Populonia i forbundet.
Lignende etruskiske byforbund fantes også i deres bosetningsområder på Posletten og i Campania.
Viktige etruskiske byer i Campania:
Mame Mbar Diouf
Mame Mbar Diouf (født 24. mars 1991) er en senegalesisk fotballspiller som spiller for Rot-Weiß Erfurt.
Etter å ha trent med Molde på våren og i løpet av sommeren 2009 ble han hentet til klubben den først juli samme år. Han fikk ikke noe spilletid i 2009-sesongen. Han var på utlån og spilte sesongen 2010 for Sarpsborg 08, som spilte i Obos-ligaen på daværende tidspunkt. Han fikk bare sju kamper for Sarpsborg. 1. Januar 2011 ble han registrert i troppen til Sandnes Ulf, men forlot klubben allerede før sesongen startet. Det tok helt frem til 2013 før han fant seg en ny klubb. Han signerte for tyske TSG Neustrelitz i Regionalliga Nordost den 31. januar 2013. Fra 1. juli 2013- 16. juli 2014 spilte han for danske Varde IF. Etter Danmarks-oppholdet gikk han tilbake til Neustrelitz. Siden har han spilt i Tyskland, men byttet klubb tre ganger til.
Mbar Diouf er lillebror av Mame Biram Diouf.
Alpint under Vinter-OL 1936
Under Vinter-OL 1936 i Garmisch-Partenkirchen ble det arrangert to øvelser i alpin skiidrett.
Alpin kombinasjon
Utforløypa var 3800 m lang med en høydeforskjell på 959 m. Slalåmløypa var 600 m lang med en høydeforskjell på 200 m. <br style="clear:both;" />
Utforløypa var 3300 m lang med en høydeforskjell på 820 m. Slalåmløypa var 600 m lang med en høydeforskjell på 200 m. <br style="clear:both;" />
Øysteins plass
Øysteins plass finnes flere steder:
Reindalselva
Hele Reindalen med tilliggende fjellparti opp til vannskillene tilhører Nordenskiöld Land nasjonalpark, som ble opprettet i 2003 med hjemmel i Svalbardmiljøloven. Elva har meget stor vannføring om sommeren grunnet snøsmelting, og danner brede estuarier både fra sideelver midtveis, og ved utløpet i Kaldbukta.
De største sideelvene til Reindalselva, regnet fra sørøst på høyrebredd med klokken østover, er:
František Wende
František Wende (født 3. juni 1904 i Freiheit, død 1968 i Bad Harzburg) var en tsjekkoslovakisk skihopper og kombinertløper som konkurrerte på 1920-tallet.
Man ska leva för varandra
«Man ska leva för varandra» er en svensk sang med melodi og tekst av Bengt Sundström. Trio me' Bumba utgav den på singlen Columbia DS 2405 i 1968. Sangen lå på Svensktoppen i 26 omganger i perioden 25. mai–16. november 1969, deriblant på en førsteplass.
Den har senere blitt spilt inn på plate av danseband som Berth Idoffs.
Norske versjoner
Fredrik Friis har skrevet en norsk tekst. Den norske tittelen er «La oss leve for hverandre».
Produsent for De syngende husmødrenes versjon var Ole Vidar Lien og produsent for Bente Linds versjon var Arve Sigvaldsen.
Gluntans versjon lå på den norske VG-lista i 23 uker i 1969 og på en andreplass i tre uker.
Amélie Goudjo
Amélie Goudjo (født 19. april 1980 i Nantua) er en fransk profesjonell håndballspiller som spiller for den franske håndballklubben Issy Paris Hand. Hun spiller i posisjonen strek, og er også en del av det franske håndballandslaget.
Hun ble tatt ut til å representere Frankrike under Håndball-VM 2011 for kvinner i Brasil.
Magadantid
Magadantid (russisk: магаданское время – Magadanskoje vremja) eller MAGT, oppkalt etter byen Magadan, er en tidssone i Russland. Den ligger 11 timer foran UTC (UTC+11) og 8 timer foran Moskvatid (MSK+8).
Grunnet bruken av dekrettid i Russland ligger tiden én time foran standardtiden for den aktuelle tidssonen.
Andrine Flemmen
Andrine Flemmen (født 29. desember 1974 i Molde) er en norsk tidligere alpinist. Hun tok sølv i sin favorittdisiplin storslalåm i VM i alpint 1999 i Vail/Beaver Creek. Hun vant også tre storslalåm-renn i verdenscupen.
Etter den aktive alpint-karrieren deltok Flemmen blant annet i TV-programmene Mesternes mester våren 2010, Skal vi danse høsten 2010 og 71° nord i 2013.
Årets bok-Månadens boks litterära pris
Årets bok er en svensk litteraturpris på 30,000 SEK som årlig er blitt delt ut av bokklubben Månadens bok siden 2000. Valget av årets bok gjøres ved en avstemning blant klubbens medlemmer.
Hans Poelzig
Hans Poelzig (født 30. april 1869 i Berlin, død 14. juni 1936 samme sted) var en tysk maler, arkitekt, scenekunstner og professor. Det er særlig hans bidrag til ekspresjonistisk arkitektur og Neue Sachlichkeit som huskes i dag.
Familie
Han var gift med billedhuggeren og arkitekten Marlene Moeschke, og var far til arkitekten Peter Poelzig, skuespillerinnen Ruth Poelzig og skuespilleren og teaterdirektøren Jochen Poelzig.
Billy Bridges
Billy Bridges (født 22. mars 1984 i Summerside) er en canadisk kjelkehockeyspiller og rullestolbasketballspiller. Han lider av ryggmargsbrokk (spina bifida).
Han begynte med kjelkehockey i 1997, 12 år gammel, på Kitchener Sidewinders. 14 år gammel ble han tatt ut på Canadas landslag, som den yngste kjelkehockeyspilleren noen sinne. Han har VM-gull fra 2000 og 2008, og paralympisk gull fra 2006, der han ble valgt inn på lekenes All-Star Team.
I tillegg til kjelkehockey har han også en karriere som rullestolbasketballspiller, med bl.a. syv canadiske mesterskap på rad, sammen Team Ontario. I 2001 var han med og vant Junior-VM, og i 2005 ble han kåret til lagets mest verdifulle spiller (MVP).
Buorm
Buorm (Natrix natrix) er en av de tre slangeartene som lever fritt i Norge. Buormen er den lengste av slangene i Norge, ca. en meter lang. Den kan bite, men er ikke giftig. Buormen er flink til å svømme og spiser helst fisk og amfibier, og defineres som en vannsnok.
Beskrivelse
Buormen kan gjenkjennes på de karakteristiske gule flekkene i nakken. Ellers er buormen grå eller gråbrun. Enkelte individer kan være helt svarte, men de er sjeldne. Buormen er slank. I motsetning til hoggormen har buormen mange buktninger når den kryper. Buormen er den største av slangene som lever fritt i Norge. Den kan bli mer enn 1 meter lang, den lengste buormen som er rapportert i Norge var 135 cm. Pupillen er rund.
Adferd
Buormen er en glimrende svømmer og liker seg godt ved vann. Der kan den ligge på bredden og varme seg i solen, klar til å unnslippe i vannet hvis det skulle bli nødvendig. Den lever også i myrer, eller i nærheten av bondegårder, der den legger egg i gjødselkjellere. Buormen blir kjønnsmoden når den er 3-5 år gammel. Paringen foregår i mai, og de ca. 20 eggene som legges i juni/juli klekkes etter omtrent en måned.
Buormen biter sjelden eller aldri, og den er ikke giftig. Hvis den føler seg truet kan den hvese kraftig og sprøyte ut illeluktende væske fra analåpningen. Andre ganger spiller den død ved å ligge stille på ryggen.
Slanger i Norge
De to andre slangeartene som lever fritt i Norge er hoggormen (Vipera berus) og slettsnoken (Coronella austriaca). Stålormen (Anguis fragilis) blir ofte tatt for å være en slange, men det er en øgle. Alle frittlevende slanger i Norge er fredet etter viltloven.
Hilary Smart
Hilary Smart (født 29. juli 1925, død 8. januar 2000) var en amerikansk seiler som deltok i de olympiske leker 1948 i London.
Smart ble olympiske mester i seiling under OL 1948 i London. Han var sammen med sin far Paul Smart med på den amerikanske båten «Hilarius» som vant starbåtklassen foran den cubanske båten «Kurush III» og «Starita» fra Nederland. Seilingene ble avviklet utenfor Torquay i perioden 3. til 12. august 1948.
Micropterix tunbergella
Micropterix tunbergella er en sommerfugl som tilhører den primitive familien kjevemøll (Micropterigidae). Den finnes nord til Møre og Romsdal i Norge. Arten har fått navn etter den svenske naturforskeren Carl Peter Thunberg, men i den første publikasjonen ble dette stavet uten "h"-en, derfor er det gjeldende navnet tunbergella selv on Thunbergs navn var feilstavet.
Utseende
En ganske liten (vingespenn 8 – 9 mm), svært fargerik møll. Hodet er kledt med oppstående, gylne hår. Forvingen er gyllen, purpurfarget ved roten og i tre tverrbånd. Det midterste av disse er ofte 8-tallsformet, det ytterste har gyllen kjerne. Bakvingen er brunaktig med markert purpurglans.
Levevis
Denne arten lever i litt rik løvskog, der de voksne sommerfuglene flyr om dagen i mai – juni. De svermer gjerne rundt tretopper og besøker blomster av blant annet eik og lønn for å spise pollen. De kan også fly om natten og kommer da gjerne til lys. Larven er ukjent.
Utbredelse
Den er utbredt over det meste av Europa, bortsett fra Den iberiske halvøya. I Norge er den utbredt langs kysten nord til Møre og Romsdal.
Bell X-5
Bell X-5 var et amerikansk forsøksfly, utviklet for å utforske variabel vingegeometri («sving-vinger»).
Den ferdigutviklede X-5 skulle allikevel vise seg å være et helt nytt fly, selv om det i konfigurasjon var sammenlignbart med P.1101. X-5 var utstyrt med elektrisk drevne vinger, som kunne bevege seg fra en posisjon med vingeforkanten i 20° vinkel tilbake til en vinkel på 60°. Vingene ble samtidig beveget forover, eller bakover når vinkelen ble redusert, slik at flyets tyngdepunkt var tilnærmet uforandret uansett hvilken vinkel vingene var i.
Antonio Draghi
Draghi må ha fått sin musikalske utdanning i Padova, da han i 1645 nevnes som sopran i byens San Antonio-kapell. I 1657 hadde han en rolle i operaen Le fortune di Rodope e di Damira ved Teatro San Apollinare i Venezia.
Etter 1658 er han bassist ved, fra 1668 som visekapellmester, og i 1682 som hoffkapellmester etter Johann Heinrich Schmelzer. Draghi skapte rundt 120 operaer og mer enn 40 større kirkemusikalske verk.
Komponisten Giovanni Battista Draghi var formodentlig Antonio Draghis bror.
Gravel Neck kraftverk
Gravel Neck kraftverk er et varmekraftverk i Surry County, i delstaten Virginia i det østlige USA. Anlegget har en installert produksjonskapasitet på 390 MW fordelt på 4 turbiner på 90–98 MW hver. Operatør er energiselskapet Virginia Electric & Power Co.
Det stod ferdig utbygd i 1989. Brenselkilden er naturgass og fyringsolje.
Jurisdiksjon
Jurisdiksjon er et rettslig begrep på myndighetenes grunnlag for å utøve tvang på sine statsborgere og i sitt territorium. Begrepet kan deles inn i betydningene domsmyndighet og tvangsmyndighet. Spørsmål om domsmyndighet går ut på hvem som har rett til å dømme i en sak, mens tvangsmyndighet går ut på typiske politioppgaver, mest praktisk pågripelse, samt inndriving av pengekrav og annet som kan være gjenstand for tvangsfullbyrdelse.
Begrepet jurisdiksjon brukes på nasjonalt og internasjonalt nivå. Nasjonalt vil spørsmål om domsmyndighet gå på hvilken domstol som er rett verneting i en sak. Spørsmål om tvangsmyndighet vil sjelden oppstå på nasjonalt nivå, ettersom slik myndighet ikke er underlagt interne områdebegrensinger. Dette kan imidlertid stille seg annerledes i stater som er organisert som føderasjoner. Et eksempel på dette er USA, der politiet i de enkelte delstatene normalt ikke har jurisdiksjon utover delstatens grenser.
Internasjonalt vil hver enkelt stat som utgangspunkt ha jurisdiksjon over sitt eget landområde, samt luftterritoriet over dette. Videre vil man som følge av den folkerettslige Havrettskonvensjonen ha jurisdiksjon over visse nærliggende havområder. Dette gjelder for det første de såkalte indre farvann, som er farvann innenfor visse grunnlinjer som trekkes mellom ytterpunkt langs kysten. Statene vil også ha jurisdiksjon i det såkalte territorialfarvannet, som kan strekke seg inntil 12 nautiske mil målt fra grunnlinjen, og i den såkalte tilstøtende sone ytterligere 12 nautiske mil utover. Den jurisdiksjon som kan gjøres gjeldende i disse sonene vil imidlertid være noe begrenset i forhold til på landjorden og i de indre farvann. Blant annet vil skip ha rett til uskyldig gjennomfart i territorialfarvannet og det er begrensninger på adgangen til å forfølge og ta arrest i skip i slik gjennomfart. I den tilstøtende sone vil staten ikke ha suverenitet, men vil likevel ha en viss jurisdiksjon ved at den vil ha myndighet til å utøve tvangskraft for å hindre smugling, tollovertredelser, overtredelser av immigrasjonslovgivningen og lignende forhold. I den økonomiske sonen, som kan strekke seg 200 nautiske mil fra grunnlinjene, vil statene ha visse økonomiske enerettigheter, først og fremst til fiske og petroleumsproduksjon, og vil ha jurisdiksjon i forhold til å hindre at andre stater eller private rettssubjekter opptrer i strid med disse enerettene.
I tillegg til land- og sjøområder vil statene ha en viss jurisdiksjon over egne statsborgere, uavhengig av hvor disse befinner seg. Norge vil således ha myndighet til å straffe norske statsborgere for handlinger begått i utlandet, og regler om dette er nedfelt i straffeloven. Dette forutsetter imidlertid utlevering, da stater ikke vil ha tvangsmyndighet på andre staters territorium. Stater vil også ha jurisdiksjon over sine egne skip og luftfartøyer, selv om disse befinner seg på åpent hav eller i luften over åpent hav.
Det er vanlig at utenlandske ambassader ligger sitt eget lands jurisdiksjon. The High Court of Justiciary i Camp Zeist i Nederland som i 2001 dømte i Lockerbie-saken lå under skotsk jurisdiksjon. Canada valgte under andre verdenskrig å la deler av et sykehus midlertidig stå utenfor canadisk jurisdiksjon slik at en nederlandsk prinsesse juridisk sett ikke skulle bli født på utenlandsk jord.
Se også
გერმანიის მართლმსაჯულება
Nordiske hunderaser
Nordiske hunderaser er en gruppe med nasjonale hunderaser som opprinnelig har oppstått i et eller flere av de fem nordiske landene: Danmark inkludert Færøyene og Grønland, Finland inkludert Åland, Island, Norge og Sverige inkludert Gotland.
Nordisk Kennelunion
Hvert nordisk land har en nasjonal kennelklubb, et nasjonalt stambokregister for registrering av hunderaser i det enkelte land. Nordisk Kennelunion (NKU) er et overnasjonalt forum for samarbeid mellom de nordiske lands nasjonale kennelklubber, der man søker å standardisere og forenkle saker som angår alle medlemmene. Hvert land er også individuelt medlem i Fédération Cynologique Internationale (FCI). De fem landene har til sammen ansvaret for 29 hunderaser, hvorav 19 er typiske jakthunder. I tillegg har landene i fellesskap, siden 1969, hatt ansvaret for rasestandarden til samojedhund (også kalt samoiedskaïa sabaka), som opprinnelig stammer fra Sibir i Russland.
De første hundene
Man kan tenke seg at både den såkalte varangerhunden (Canis lupus varangensis) og den såkalte torvhunden (Canis lupus palustris) har bidratt til det nordiske utvalget av spisshunder. Funnet av varangerhunden er datert omkring 7 000 år tilbake i tid, og man kan slutte at hunder har eksistert i Norden svært lenge. Om den først innvandret fra nord eller sør er imidlertid et åpent spørsmål.
Utvalget av nordiske hunderaser er uten unntak brukshundorientert og domineres av jakthundraser.
Eksport av hunder
Mot slutten av 700-tallet startet vikingene sine plyndringsferder, både østover, vestover og sørover. Plyndringstoktene tok etter hvert mer form av rene handelsferder. De bragte med seg både gull og sølv tilbake, og sågar av og til også hester og annet nyttig, men det kan se ut som om vikingene ikke var særlig imponert av andre lands hunder. Det er nemlig få eller ingen spor av mer eksotiske hundetyper å finne i Norden. Derimot kan det se ut som om nordiske spisshunder kan ha vært en eksportartikkel i store deler av vikingtiden. Likeledes kan man tenke seg at hunder i Norden i de første hundreårene etter vikingtiden neppe hadde noen særlig utvikling.
Import av hunder
Trolig har hunder i Norden i all vesentlighet bestått av spisshunder fram mot midten av 1700-tallet, kanskje med unntak av det kontinentale Danmark. Der vet man at typiske støvere var mer eller like vanlige. Hundene har tradisjonelt vært kombinerte jakthunder, gjeterhunder, vokterhunder, vakthunder, og trekkhunder lengst i nord, og spesielt i de samiske områdene har behovet for hunder med stort mangfold av bruksegenskaper vært gjeldende.
Lenger mot sør har nok hunden på et tidligere tidspunkt blitt mer spesialisert, selv om gårdshundtypen nok har vært dominerende mange steder. Mange av spisshundene var ypperlig egent til storviltjakt. Fram mot 1800-tallet og i tiårene etter århundreskiftet fikk folk i Norden mer tid til overs, noe som resulterte i et økende antall nye hunderaser.
Det var dårlige tider over store deler av Norden. Befolkningsøkningen var større enn den teknologiske utviklingen i jordbruket hadde bærekraft til å forsyne, noe som blant annet bidro sterkt til den stor utvandringen til Nord-Amerika. Gårdene var ikke lenger store nok for ytterligere deling, noe som resulterte i at stadig flere mennesker sultet. Befolkningen var derfor mest opptatt av matauk, og økningen i hundeholdet kom i form av nye jakthundtyper som ble krysset fram med hunder importert fra Europa. Den dominerende typen var drivende hunder av støvertypen. Disse hundene var mer småviltorienterte i jaktformen. Det er grunn til å anta at de første støverne kom til Norden alt på 1400-tallet, men i de første 3–400 åra var nok disse utpregede jakthundene forbeholdt godseiere og andre rikfolk.
Organisering av hunder
Den økende interessen for hunder i Norden resulterte i økt avl og raffinering av eksisterende hundetyper, som etter hvert ledet til det man i dag kaller renrasende hunder. Mot slutten av 1800-åra førte dette til dannelsen av nasjonale stambokregistre i både Danmark, Finland, Norge og Sverige. Island hadde imidlertid ikke en tilsvarende utvikling på denne tiden, noe som trolig skyldtes en kombinasjon av det lave befolkningsgrunnlaget og et manglende behov for jakthunder på øya. På Island hadde man i større grad bruk for gode gjeterhunder.
Danmark
Danske hunderaser finnes det flere av. Man kan tenke seg at de første hundene må ha kommet til Jylland i Danmark via Tyskland. Når det skjedde vet man ikke, men det må være svært lenge siden. En teori er at hunden har spredd seg fra Jylland og til øyene i øst. Det er funnet bevis for såkalte torvhunder i Danmark, en liten spisshundlignende hund, men dagens danske hunderaser reflekterer ikke denne typen hund lenger. Hvorfor vet man ikke, men det kan ha sammenheng med at Danmark alltid har hatt enkel tilgang på slike hundetyper gjennom sin fastlandsforbindelse mot kontinentet i sør, og derfor ikke har brydd seg med å avle fram en egen spisshundrase før innpå 1700-tallet. Før 1814 var jo dessuten Danmark mye større enn i dag, da også store områder i dagens Nord-Tyskland inngikk i det danske kongeriket.
Finland
Suomen Kennelliitto-Finska Kennelklubben (SKFK) ble stiftet i 1889 og er nasjonalt stambokregister i Finland. SKFK er medlem av NKU og FCI.
Island
Islandske hunderaser finnes det kun en av. De første hundene kom trolig til Island med båtfarende keltere, fra Irland og Skottland, og skandinaviske vikinger på 800-tallet. Man har grunn til å tro at keltiske gjeterhunder og norske spisshunder i all hovedsak har blandet seg, og smått om sent formet en særegen islandsk landrase, som sikkert også har fått tilført andre blodslinjer opp gjennom årene. Denne landrasen defineres nå som en egen hunderase, men den er ikke like homogen som folk flest forventer at en hunderase skal være. Den eksissterer i en rekke lokale varianter og kan derfor kalles en landrase.
Hundaræktarfélag Islands (HRFÍ) ble stiftet i 1969 og er nasjonalt stambokregister på Island. HRFÍ er medlem av NKU og FCI.
Norge
Norske hunderaser finnes det flere av. Det er mest sannsynlig at hunden kom til Norge via nordgrensen mot Finland, Russland og Nord-Sverige, men det er også en viss mulighet for at den kom via Sverige fra sørøst. Også det norske utvalget av hunder er svært jakt- og bruksorientert. De eldste hundene var utvilsom spisshunder av nordisk type.
Norsk Kennel Klub (NKK) ble stiftet i 1898 og er nasjonalt stambokregister i Norge. NKK er medlem av NKU og FCI.
Sverige
Svenske hunderaser finnes det flere av. Om de første hundene kom til Sverige via Danmark og kontinentet eller via Finland og Russland er et åpent spørsmål. Man kan faktisk tenke seg begge deler. Sveriges utvalg av hunderaser er det største og bredeste i nordisk sammenheng, men også svenske hunderaser bærer preg av å være svært jakt- og bruksorientert. Man kan altså slutte at svenskene ikke har holdt hund for fornøyelsens skyld, selv om jakt utelukkende var forbeholdt rikfolk før 1789.
Svenska Kennelklubben (SKK) ble stiftet i 1889 og er nasjonalt stambokregister i Sverige. SKK er medlem av NKU og FCI.
Blandine Dancette
Blandine Dancette (født 21. februar 1988) er en fransk profesjonell håndballspiller som spiller for den franske håndballklubben USAM Nîmes. Hun spiller i posisjonen høyreving, og er også en del av det franske håndballandslaget.
Hun ble tatt ut til å representere Frankrike under Håndball-VM 2011 for kvinner i Brasil.
Hun tok sølv under Sommer-OL 2016.
Micropterix aureatella
Micropterix aureatella er en sommerfugl som tilhører den primitive familien kjevemøll (Micropterigidae). Den finnes over hele i Norge og er familiens vanligste art her.
Utseende
En ganske liten (vingespenn 8 – 12 mm, hunnen større enn hannen) møll. Hodet er kledt med oppstående, gylne hår. Vingene er metallisk blåfiolette, forvingen med tre gullglinsende tverrbånd.
Kjellströmelva
Kjellströmelva er den nest største elva på Spitsbergen på Svalbard. Den er rundt 32 km lang og har utspring fra Vråbreen sør for Cösterfjellet. Elva renner i sørvestlig retning gjennom Kjellströmdalen og munner ut i Braganzavågen, som er en bukt i Van Mijenfjorden innerst ved Sveagruva. Kjellströmdalen med tilliggende fjellparti opp til vannskillene tilhører Nordenskiöld Land og Sabine Land i nord og Heer Land i sør.
Kjellströmelva har ei stor sideelv som renner fra nordvest, nemlig Lundströmelva på om lag 23 km. Den munner ut i Kjellströmelvas høyrebredd midtveis, via et stort, vifteformet elvedelta. I sørøst har elva tilførsel fra Ratjørna, en innsjø som dannes av brevannet rett under fronten av Edvardbreen, en av de største breene på denne delen av Spitsbergen.
Elva er oppkalt etter den svenske topografen Carl Johan Otto Kjellström (1855-1913), som kartla dalen første gang. Han var deltaker i Nordenskiöld ekspedisjon til Grønland i 1833, og også i Nathorsts ekspedisjon til Bjørnøya og Spitsbergen i 1898.
Micropterix aureatella
Levevis
Arten lever i fuktige bar- og blandingsskoger, på heier og myrer. De voksne sommerfuglene flyr om dagen i mai – juli, og finnes ofte på blomster av starr (Carex spp.), der de spiser pollen. Man tror larven lever på bærlyng.
Utbredelse
Den er utbredt i hele den palearktiske sone bortsett fra Nord-Afrika. I Norge er den vanlig over hele landet, også på fjellet.